Source: http://politeia.org.ro/stiri-revista-presei/revista-presei-27-februarie-dorneanu-sau-imunitatea-unui-distrugator-de-constitutie-voi-ignora-un-articol/60988/
Timestamp: 2019-08-19 14:19:00+00:00

Document:
Revista Presei – 27 februarie. Dorneanu sau imunitatea unui distrugător de Constituție: “voi ignora un articol!” | PoliteiaWorld
Home » Stiri / Revista Presei	» Revista Presei – 27 februarie. Dorneanu sau imunitatea unui distrugător de Constituție: “voi ignora un articol!”
Buna dimineata intr-o zi de miercuri, 27 februarie! Miercuri 27 Februarie 2019, cerul va fi variabil, cu înnorări în prima parte a intervalului când temporar se vor semnala precipitații slabe, local la munte sub formă de ninsoare și mixte pe arii restrânse în estul și sud-estul teritoriului.Vântul va sufla slab și moderat, cu intensificări la munte, îndeosebi în zona înaltă a Carpaților Meridionali, iar la cote mai reduse, local în regiunile estice și sud-estice. Temperaturile maxime vor fi cuprinse între 2 și 11 grade, iar cele minime între -6 și 0 grade, mai scăzute în depresiunile din estul Transilvaniei. In Bucuresti, cerul va fi mai mult noros ziua când trecător se vor semnala precipitații slabe predominant sub formă de ploaie, apoi se va degaja treptat. Vântul va sufla slab și moderat. Temperatura maximă va fi de 7…8 grade, iar cea minimă se va situa în jurul valorii de -3 grade.
Dorneanu “paraditorul” de la CCR: Voi ignora articolul 33! Dezvaluirile si clarificarile facute de presedintele ICCJ, Cristina Tarcea, la Antena3 – sub ochii pe alocuri inmarmuriti ai moderatorului Radu Tudor, care parea el insusi coplesit de grozavia situatiei relatata cu calm si precizie de inaltul magistrat – reprezinta un reflector puternic pus pe mizeria care colcaie in Curtea Constitutionala si pe modul dincolo de arbitrar, de-a dreptul grotesc in opinia mea, in care sunt luate deciziile. Deciziile definitive, fara cale de atac si general obligatorii. Cu legea in mana, dna Tarcea a citit cele doua texte care reglementau intre 2014-2018 conducerea completurilor de 5 judecatori, despre care CCR a decis ca ar fi fost nelegal constituite. […] De ce e diferit de decizia CCR? “L-am intrebat pe dl presedinte (Dorneanu – n.red.) (…): ‘dar cum veti corela cele doua texte, 32 si 33?’. Si mi-a raspuns ca va ignora 33 si va lua in calcul doar dispozitiile art 32.” Pana in momentul in care scriu, adica la 24 de ore dupa aceste afirmatii, dl Dorneanu nu a infirmat relatarea dnei Tarcea, asadar, prezumtia de veridictate nu a fost nici macar atacata, cu atat mai putin rasturnata. Deci CCR nu numai ca s-a bagat in mod abuziv pe un teritoriu care nu-i apartine, adica legalitatea, domeniu de competenta exclusiva a instantelor de judecata, dar a si siluit aceasta judecata, ignorand cu buna stiinta, cu intentia directa, un text de lege care ar fi impiedicat practic pronuntarea solutiei la care s-a ajuns. Integral pe Ziare.com
700 de procurori se delimiteaza de asociatiile de magistrati care au participat la negocierile cu Dancila Sute de magistrati se delimiteaza de doua asociatii (Asociatia Magistratilor din Romania si Asociatia Procurorilor din Romania) care au participat, luni, la discutiile de la Guvern, in cazul OUG 7/2019.”Subsemnatii, procurori in cadrul Ministerului Public, pe aceasta cale ne delimitam public de Asociatia Procurorilor din Romania si de Asociatia Magistratilor din Romania (asociatii care invoca public ca reprezinta si comunica vointa procurorilor) si subliniem ca aceste asociatii profesionale nu vorbesc in numele nostru si nu ne reprezinta”, se arata in scrisoarea studiata de Ziare.com. Aceasta este semnata de 710 procurori, dar sunt si alti magistrati care vor sa o semneze.La intalnirile cu Viorica Dancila au participat: Dana Garbovan (UNJR), Andreea Ciuca (AMR), Elena Iordache (APR), Gheorghe Stan (Sectia de investigare a magistratilor), Lucian Netejoru (Inspectia Judiciara) si Lia Savonea (CSM). Integral: http://www.ziare.com
Regimul Dragnea şi forţa solidarităţii Ca orice regim întemeiat pe impostură, demagogie şi intimidare, regimul Dragnea are oroare de forţa de coagulare a solidarităţii. Pentru un asemenea regim, atomizarea societăţii este condiţia ideală care îi permite ascensiunea şi consolidarea. Mituirea celor care aderă şi marginalizarea celor care rezistă sunt strategiile sale. Aliaţii de conjunctură ai regimului Dragnea sunt animaţi de acelaşi instinct al rapacităţii. Cât despre colegii săi de partid, ei privesc lumea prin aceeaşi lentilă a egoismului prădător. Luptele intestine din PSD nu sunt şi nu pot fi niciodată confruntări de principii,ci doar reglări de conturi. Utilitatea lor, în plan pragmatic, este certă, de vreme ce ar slăbi dominaţia lui Liviu Dragnea. De aceea, solidaritatea magistraţilor şi solidarizarea cetăţenilor cu aceştia din urmă reprezintă semnul redescoperirii solidarităţii de care se teme, organic, Liviu Dragnea. Ministrul Justiţiei a reuşit să întruchipeze, prin amestecul său de slugărnicie şi de onctuozitate duplicitară, tot ceea ce un magistrat onest detestă: de la amoralismul cinic la disponibilitatea de a livra Justiţia patronilor săi politici. Pentru magistraţi, acest protest are nu doar o miză juridică, ci şi una etică, salvând onoarea unei profesii. Solidaritatea din cadrul acestui corp şi solidaritatea societăţii cu aceştia sunt instrumentele care, pe termen scurt şi mediu, pot destabiliza regimul Dragnea. Acţiunea prelungită este de natură a fragiliza monopolul de care Liviu Dragnea dispune în partid. În cele din urmă, PSD este ameninţat nu de Opoziţia parlamentară, ci de instabilitatea potenţială generată de rapacitatea lui Liviu Dragnea. Solidaritatea grăbeşte apariţia unor crăpături în acest edificiu autocratic. Solidaritatea implică, pentru cei de astăzi, curajul de a reafirma demnitatea şi autonomia individuală. Controlul politic asupra Justiţiei este sfârşitul libertăţii: Tudorel Toader, emulul miniştrilor de Justiţie din RPR sau RSR, o ştie prea bine, după cum o ştim şi noi. Justiţia aservită este berbecele de care dictaturile se slujesc spre a asedia statul şi a nimici societatea. Secolul de tiranie de după 1938 din România ilustrează această maximă de înţelepciune elementară. Integral: https://putereaacincea.ro
Cristi Danilet – judecator: Văd un avocat condamnat penal care susține că magistrații fac grevă și un parlamentar care amenință cu închisoarea pe magistrații care fac – după el – grevă. Se pare că nu au citit art. 190 din Legea dialogului social nr. 62/2011: „(1) Greva poate fi declarată numai pentru interese cu caracter profesional, economic si social ale angajatilor. (2) Greva nu poate urmări realizarea unor scopuri politice.”Așadar, să ne înțelegem:- un condamnat penal pentru o infracțiune de corupție sau asimilată corupției nu are ce căuta în breasla avocaților; tolerarea lui și citarea lui este o jignire pentru orice profesionist al dreptului; – membrii dintr-o putere politică a statului nu au voie să amenințe magistrații; cine face asta pune instituția din care face parte pe picior de război cu autoritatea judecătorească; or, între instituțiile statului nu pot exista conflicte de acest gen;- niciun magistrat nu a declarat și nu va declara grevă; noi ne știm obligațiile și nu ne interesează sindicalismele;- scrie în lege că greva este pentru neînțelegeri cu angajatorul și chestiuni legate de muncă și salarii, nu pentru chestiuni politice. Or, magistrații nu au probleme cu cei care le plătesc salariul, ci cu celelalte puteri ale statului care dau acte normative împotriva justiției pentru a lua controlul politic asupra ei. Prin urmare, revendicarea magistraților se referă la un organ politic al statului (Guvernul României) și privește o acțiune politică (atacarea justiției printr-un act normativ). Nu este un conflict de muncă privind magistrații, ci un conflict între autoritățile statului. Integral: https://www.facebook.com
Şefa CSM, Lia Savonea, cere Înaltei Curţi să anuleze sesizarea Curţii de Justiţie a UE privind Secţia pentru magistraţi. Savonea o acuză pe judecătoarea de la Piteşti care a sesizat CJUE că este „semnatara Scrisorii deschise a magistraţilor români pentru susţinerea independenţei Justiţiei” Președinta Consiliului Superor al Magistraturii, Lia Savonea, cere Înaltei Curţi de Casaţie şi Justiţie (ICCJ) să anuleze sesizarea Curţii de Justiţie a UE (CJUE) privind Secţia pentru magistraţi, potrivit unei adrese trimise de CSM la ICCJ, consultată de G4Media.ro. Solicitarea a fost făcută în cadrul procesului de la ICCJ prin care CSM cere strămutarea cauzei de la Curtea de Apel Piteşti dintre Consiliu și două asociaţii ale magistraţilor, Forumul judecătoilor din România şi Mişcarea pentru apărarea statutului procurorilor. Următorul termen de judecată al cererii de strămutare este pe 13 martie. În completarea cererii de strămutare, Lia Savonea arată că: -„doamna judecător Anca Andreea Terzea (de la CA Piteşti – n.r.), ce a făcut parte din completul care a pronunţat încheierea din data de 07.02.2019 în dosarul a cărei strămutare o solicităm, este înscrisă în lista magistraţilor care au susţinut memoriul pentru retragerea proiectului de modificare a <<Legilor Justiţiei>>, adresat domnului prof. univ. dr. Tudorel Toader, ministrul Justiţiei şi domnului Mihai Tudose, prim-ministrul României. -Prin acest memoriu s-a solicitat retragerea proiectului de modificare a <<Legilor Justiţiei>>, fiind formulate critici inclusiv împotriva înfiinţării în cadrul Parchetului de pe lângă ICCJ <<a unei direcţii specializate având competenţa exclusivă de efectuare a urmăririi penale pentru faptele săvârşite de către judecători şi procurori, indiferent de natura şi gravitatea acestora>>. -De asemenea, doamna judecător este semnatara Scrisorii deschise a magistraţilor români pentru susţinerea independenţei Justiţiei prin care se critică în principal aspecte legate de preconizatele modificări ale legilor Justiţiei”. Pe 7 februarie, Curtea de Apel Pitești a sesizat Curtea de Justiție a Uniunii Europene în legătură cu recent înființata Secție de investigare a infracțiunilor din Justiție (SIIJ) din cadrul Parchetului General (PG). Integral: https://www.g4media.ro
Pozitie dura asumata de Inalta Curte: Solicita abrogarea OUG 7, care nu respecta Constitutia Judecatorii Inaltei Curti de Casatie si Justitie au cerut, marti, abrogarea OUG 7/2019. Intr-un punct de vedere comun, judecatorii solicita “institutiilor si autoritatilor implicate sa actioneze respectand principiul separatiei puterilor in stat, in limitele constitutionale si legale ale propriilor competente, iar cu privire la actul normativ in discutie, sa ia masuri de abrogare a acestuia, in partea care excedeaza reglementarea privind accesul si respectiv promovarea in profesie”, conform juridice.ro. Acestia condamna modalitatea in care a fost adoptata OUG 7, punand accent pe faptul ca nu a fost justificata urgentarea modificarii Legilor Justitiei si lipsa de consultare cu magistratii. Judecatorii ICCJ adauga ca, in acest fel, se risca independenta magistratilor.”Apelarea, in mod repetat, la adoptarea de ordonante de urgenta in domenii de importanta majora pentru societate, care fac obiectul de reglementare a legilor organice, in alte situatii decat cele extraordinare, la care face referire art. 115 alin. 4 din Constitutia Romaniei, si fara motivarea urgentei reglementarii denota, in realitate, o nerespectare a exigentelor constitutionale, inclusiv prin evitarea mecanismului controlului de constitutionalitate specific legilor”. Integral: http://www.ziare.com
Procurorii DNA sunt scosi din procesele in care sunt judecati magistrati. Cele mai cunoscute dosare: Ghita, Bica si Hrebenciuc Completul pentru dezlegarea unor chestiuni de drept de la Inalta Curte a decis ca in dosarele instrumentate de DNA, in care sunt trimisi in judecata magistrati, sa nu mai intre in sala de judecata un procuror DNA. De la caz la caz, in aceste dosare vor intra procurori din cadrul parchetului de pe langa instanta investita cu judecarea cauzei. Investirea instantelor cu judecarea unui dosar se face in functie de calitatea persoanelor inculpate sau infractiunea judecata. In functie de aceste date, cazurile pot ajunge la judecatorii, tribunale, curti de apel sau Inalta Curte. Decizia luata de Completul pentru dezlegarea unor chestiuni de drept poate fi considerata inedita, in contextul in care era solicitat sa lamureasca ce procurori de sedinta vor intra in salile de judecata, intr-un dosar instrumentat de DNA in care apare un magistrat – un procuror de la DNA sau de la nou creata Sectie de investigare a infractiunilor din justitie (SIIJ)? Cazurile celebre. Cele mai cunoscute astfel de cazuri sunt pe rolul Inaltei Curti. In aceste procese, procurorul DNA urmeaza sa fie inlocuit cu un procuror de la Parchetul General. – Alina Bica, fost procuror-sef DIICOT – caz aflat in faza de contestatie in anulare; – Sebastian Ghita,fost deputat PSD – cazul in care sunt judecati fostii sefi ai parchetului din Prahova, procurorii Liviu Tudose si Aurelian Mihaila; Integral: http://www.ziare.com
Revolta magistraţilor dă peste cap proiectul “China” impus de PSD În ultimii ani, PSD şi partenerii săi ani au cultivat în spaţiul public ideea falsă că a sosit ceasul al 12-lea, iar România trebuie să facă o alegere crucială. Ea ar presupune îndepărtarea de partenerii strategici care au resuscitat-o începând cu anul 2000 şi virajul spre un model de dezvoltare în care individul este strivit de oligarhul politic. În ultimul an această tendinţă a cunoscut o accelerare evidentă. Dar în ultimele zile, reacţiile de o nervozitate fără precedent ale magistraţilor din România dau semnalul că scenariul nu a prins rădăcini. -“În China ar exista în jur de 200 de familii importante, dar probabil nu mai mult de 20-30 dintre ele exercită o influenţă semnificativă. Cele mai proeminente au legături cu familia Deng (Deng Xiaoping – n.r.) şi, de ceva vreme, cu cea a lui Jiang Zemin”. -“Totodată puterea clanurilor se manifestă prin controlul activelor şi sectoarelor economice aflate în proprietatea statului. Familia fostului premier al Chinei, Li Peng, unul dintre liderii cel mai des asociaţi cu represiunea din Piaţa Tienanmen, a avut în ultimii ani o poziţie influentă în sectorul energetic, un sector imens şi de importanţă strategică. Familia fostului preşedinte Jiang Zemin este profund implicată în afacerile din telecomunicaţii, un alt domeniu extrem de profitabil. Iar interesele foarte respectatului premier din perioada lui Jiang, Zhu Rongji, sunt în zona finanţelor”. – “Corupţia reprezintă o temă aparte în mandatul lui Xi. (…) Este ea considerată de către Partidul Comunist Chinez drept ceva intrinsec rău, în sensul de afirmare a interesului propriu în detrimentul celorlalţi? Există nenumărate dovezi că, de fapt, discursul anticorupţie din China contemporană nu corespunde, de exemplu, definiţiei date de Organizaţia pentru Cooperare şi Dezvoltare Economică (OECD), care se referă la oficiali ce-şi folosesc funcţiile publice pentru câştiguri personale, lucru considerat greşit în orice împrejurări. În China, lucru admis şi de unii oficiali, este aproape imposibil să nu-ţi foloseşti poziţia publică în interes personal“. Integral: https://www.digi24.ro
Sectia pentru procurori a CSM a respins plangerea lui Kovesi privind refuzul de a i se recunoaste gradul profesional pentru Parchetul General Sectia pentru procurori a CSM a respins marti plangerea prealabila formulata de fosta sefa DNA Laura Codruta Kovesi fata de refuzul de a i se recunoaste gradul profesional corespunzator pentru Parchetul General, decizia fiind anuntata cu putin timp inainte ca fosta sefa DNA sa fie audiata in Comisia LIBE si cea de control bugetar din Parlamentul European, pentru postul de procuror-sef european.”Sectia pentru procurori a Consiliului Superior al Magistraturii a hotarat respingerea, ca neintemeiata, a plangerii prealabile formulata de doamna LAURA CODRUTA KOVESI, procuror in cadrul Directiei de Investigare a Infractiunilor de Criminalitate Organizata si Terorism – Biroul teritorial Sibiu, in prezent delegata la Parchetul de pe langa Inalta Curte de Casatie si Justitie, impotriva Hotararii Sectiei pentru procurori a Consiliului Superior al Magistraturii nr.673/06.11.2018″, se arata in decizia anuntata oficiala cu putin timp inaintea audierii lui Kovesi in Comisia LIBE a PE, pentru postul de procuror-sef european.. “Plangerea prealabila formulata de doamna procuror Laura Codruta KovesiI impotriva Hotararii nr. 673/06.11.2018 a Sectiei pentru procurori” a fost ultimul punct inscris pe ordinea de zi a sedintei de marti a Sectiei pentru procurori a CSM. Integral: http://www.ziare.com
A aparut un ordin care scumpeste curentul, la o zi dupa ce ANRE a anuntat inghetarea preturilor pentru trei ani La doar o zi dupa ce ANRE a anuntat ca, de la 1 martie, preturile energiei electrice furnizate populatiei se plafoneaza la nivelul celor “in vigoare”, in Monitorul Oficial s-a publicat un ordin care aduce o … scumpire. Asa cum Ziare.com v-a informat deja, ANRE trebuie sa faca, in aceste zile, mai multe modificari legislative care sa permita plafonarea pretului energiei electrice pentru populatie, masura prevazuta in OUG 114. In acest sens, luni, Autoritatea Nationala pentru Reglementare in domeniul Energiei (ANRE) a intocmit proiecte de ordine si le-a lansat intr-o dezbatere publica sumara.Tot luni, institutia a anuntat public ca va plafona preturile la energia electrica distribuita populatiei de furnizorii de ultima instanta (Electrica, Enel, Cez si E.on.) la nivelul celor “in vigoare”. Incepand cu 1 martie, pentru urmatorii trei ani. In acest fel, institutia a lasat sa se inteleaga ca preturile sunt inghetate, iar romanilor nu le vor mai creste facturile. Din pacate, ANRE n-a mentionat in comunicatul respectiv ce inseamna preturi “in vigoare”. De ce e important? Din cauza ca aceste preturi “in vigoare”, la care se refera ANRE, ar putea fi cele practicate pana pe 20 februarie sau altele, majorate ulterior cu pana la 29,7%, printr-o serie de avize emise de institutie. Totodata, cand a anuntat ca preturile se plafoneaza la nivelul celor “in vigoare”, ANRE a omis sa anunte si ca a adoptat proiectul de ordin – aflat de numai cateva zile in dezbatare – care prevede majorarea tarifelor de distributie a energiei electrice cu peste 2,5%, incepand cu 1 martie. Acest ordin s-a publicat marti, pe 26 februarie, in Monitorul Oficial. Integral: http://www.ziare.com
ANALIZĂ Business Club. Deficit ascuns sub preş. Explicaţii pentru execuţia bugetară din ianuarie Execuţia bugetară din ianuarie arată că guvernul a ascuns anul trecut deficitul sub preş, a folosit artificii pentru a se încadra în ţinta de 3% din PIB. Cheltuielile cu pensiile în ianuarie au fost mai mari decât în decembrie cu aproape 60%. Nu au existat indexări la începutul anului, nu au fost schimbări legislative care să influenţeze sarcina în asemenea hal. Se produc unele modificări, sunt oameni care ies din plată, alţii intră, dar nicio evoluţie demografică sau din piaţa muncii nu aduce astfel de salturi.Explicaţia e de altă natură. Nici una dintre aceste cifre nu arată de fapt situaţia reală a plăţilor lunare cu pensiile. Media este cea reală. Şi ce avem aici este de fapt o subexecuţie în decembrie şi o compensare în ianuarie. De când a apărut execuţia lunii decembrie, acum vreo lună am suspectat că Ministerul de Finanţe s-a jucat cu plăţile şi recuperarea apărută în ianuarie arată că asta a făcut. Cu media dintre cele două cifre din decembrie şi ianuarie ajungem de fapt la nivelul real avut în toate lunile de toamnă. Sarcina cu pensiile este pe actualele prevederi de 5,5 miliarde de lei pe lună. Asta arată plăţile din septrembrie, octombrie şi noiembrie. Şi tot la 5,5 miliarde de lei ajungem dacă adunăm decembrie şi ianuarie şi împărţim la doi. Plăţile din trezorerie pe finalul anului trecut s-au făcut cu câteva zile întârziere, s-au semnat ordinele în ianuarie şi pensiile au ajuns cu câteva zile întârziere. Asta a ajutat încadrarea în deficit. S-au amânat plăţi de circa 1,23 de miliarde de lei. Astea le regăsim în ianuarie. Dacă s-ar fi plătit în mod normal, cu cele 1,23 de miliarde de lei, atunci deficitul bugetar din 2018 ar fi ajuns la 3,08%, peste ţinta asumată. Cu astfel de manevre se salvează aparenţe, nu se produc modificări structurale. Oricum acesta a fost doar unul dintre artificiile folosite- am mai avut şi întârzierea unor rambursări de TVA, apariţia unor fonduri europene nesigure la venituri. Integral: https://www.digi24.ro/
Cifrele care demonteaza atacul PSD la fondurile de pensii private (Infografice) Randamentul la fondurile de pensii private din Pilonul II au depasit in mod constant inflatia, subliniaza Asociatia pentru Pensiile Administrate Privat din Romania (APAPR). Precizarile vin dupa ce Pilonul II de pensii a fost criticat in aceste zile de guvernanti, care au spus ca fondurile de pensii private nu sunt investitori si au randament la jumatate fata de titlurile de stat. “Ca urmare a declaratiilor aparute in mass-media in ultimele zile pe marginea performantelor fondurilor de pensii private de Pilon II, APAPR face urmatoarele precizari.Randamentul total realizat de toate fondurile de Pilon II de la start (20 mai 2008) si pana la finele anului 2018 a fost de 127,1%, adica un randament mediu anualizat de 8,03% pentru toata perioada de functionare a Pilonului II. Acest indicator este cu mult peste rata totala inflatiei din perioada analizata (36,3%), respectiv rata medie anualizata a inflatiei pentru exact aceeasi perioada (2,95%) “, precizeaza APAPR intr-un comunicat transmis marti Ziare.com. Asociatia pentru Pensiile Administrate Privat din Romania mai afirma ca, din cele 10,2 miliarde de euro administrate de Pilonul II la finele anului 2018, peste 1,5 miliarde de euro reprezinta castig net obtinut din investitii, exclusiv pentru cei peste 7 milioane de romani care contribuie la acest sistem. Aceasta suma este neta de toate comisioanele de administrare percepute. Integral: http://www.ziare.com
Kovesi s-a clasat pe primul loc pentru șefia Parchetului european după votul din comisia CONT, obținând 12 voturi / Bohnert (Franța) a primit 11 voturi, iar Ritter (Germania) – un vot. Laura Codruța Kovesi a câștigat marți seară votul din comisia pentru control bugetar (CONT) a Parlamentului European pentru desemnarea procurorului-șef al Parchetului european, clasându-se peste contracandidații săi din Franța și Germania. Astfel, fosta șefă a DNA a primit 12 voturi, Francois Bohnert (Franța) a obținut 11 voturi, iar Andres Ritter (Germania) a obținut un singur vot. Votul în comisia LIBE (60 de membri) este programat pentru miercuri dimineața. Dacă cele două comisii vor vota candidați diferiți, numele final va rezulta în urma negocierilor dintre președinții celor două comisii. La fel ca în CONT, și în LIBE votul va fi secret, o procedură considerată în dezavantajul lui Kovesi, deoarece se deschid la maxim negocierile politice. Laura Codruța Kovesi a fost audiată marți seară timp de 75 de minute în Parlamentul European, fiind ultimul candidat pentru postul de șef al Parchetului European, după Andres Ritter (Germania) și Francois Bohnert (Franța). Kovesi a răspuns multor întrebări legate de acuzațiile aduse de PSD, ALDE și aliații lor mediatici, ea spunând de fiecare dată că a respectat legile. A demontat dosarul penal făcut de secția specială pentru magistrați, calificând acuzele drept neadevărate. Mai mulți europarlamentari, din diferite grupuri politice, au declarat că o susțin și îi recunosc realizările și s-au declarat solidari cu ea în fața acuzațiilor. Pe de altă parte, europarlamentarul Maria Grapini (membru al partidului fondat de Dan Voiculescu) a stârnit ilaritate în sală cu o serie de acuze identice cu cele vehiculate în fiecare seară de Antena 3 (detalii aici). Integral pe G4Media
CCR decide daca se poate organiza referendum simultan cu alegerile europarlamentare. CCR dezbate, miercuri, sesizarea presedintelui Klaus Iohannis in legatura cu modificarea legii care interzice organizarea referendumului la aceeasi data cu desfasurarea alegerilor europarlamentare. Pe data de 12 februarie, CCR a decis preschimbarea termenului de dezbatere a sesizarii de neconstitutionalitate formulata de presedintele Klaus Iohannis privind legea care interzice organizarea referendumului odata cu europarlamentarele din 6 martie in 27 februarie. Mai exact, este vorba despre legea pentru modificarea si completarea unor acte normative in materie electorala care a fost transmisa de Parlament pentru promulgarea de catre presedintele Klaus Iohannis la finalul lunii decembrie a anului trecut. Seful statului a argumentat, in sesizarea transmisa Curtii Constitutionale, ca o asemenea norma legislativa care interzice organizarea unei consultari populare odata cu desfasurarea alegerilor europarlamentare incalca prevederile constitutionale. Presedintele aminteste ca Legislativul a incercat de mai multe ori, prin proiecte de lege, sa interzica organizarea referendumurilor la aceeasi data cu desfasurarea alegerilor in PE, care au fost declarate neconstitutionale de catre CCR. “Autoritatea legiuitoare este libera sa opteze pentru orice solutie legislativa in materie referendara, insa fara a interfera cu competentele celorlalte autoritati publice in acest domeniu, precum si fara a le modifica statutul constitutional ori atributiile prevazute in Legea fundamentala. Integral pe Ziare.com
Va dorim o zi frumoasa! @Desy si @Cetatean
64 Raspunsuri la Revista Presei – 27 februarie. Dorneanu sau imunitatea unui distrugător de Constituție: “voi ignora un articol!”
Cetatean27/02/2019 at 10:17
Iarasi s-a schimbat sistemul de vot in comisia LIBE:
http://www.ziare.com/stiri/parchet/comisia-libe-a-stabilit-un-nou-sistem-de-vot-dupa-audierile-de-ieri-sansele-lui-kovesi-1551471
Nici eu nu imi dau seama daca asta o avantajeaza sau dezavantajeaza pe LCK. Mai mult, am inteles ca nu sunt prezenti toti membrii mbrii comisiei LIBE, caci sunt in campanii in tara lor si unii trimit supleanti. Insa nu toti.
Insa, daca stau sa ma gandesc, intrucat in final in comisia LIBE castiga cel care are cele mai multe voturi pozitive (fiind permise si voturile negative si abtinerile), inclin sa cred ca e ca si cum s-ar vota direct “da” sau “nu” pentru un candidat.
Cetatean27/02/2019 at 10:37
Si un live de la ora 11, cu Iohannis si Lazar
http://www.ziare.com/klaus-johannis/presedinte/iohannis-participa-miercuri-la-bilantul-ministerului-public-1551379
Cetatean27/02/2019 at 11:52
Iarasi s-a schimbat procedura de vot, s-a revenit la un vot per candidat:
Cetatean27/02/2019 at 12:05
Tarcea, la sedinta Parchetului General, fa-bu-loa-sa! Nareaza un “vis” personal ca o fabula.
https://www.comisarul.ro/articol/video-presedintele-la-bilantul-parchetului-general_986941.html
Cetatean27/02/2019 at 12:09
Vorbeste de impostorii ticalosi si nu ii numeste, intelegem insa ca sunt Dorneanu si Toader!!
Cetatean27/02/2019 at 12:12
Impostorul are o abilitate nebanuita de a lingusi si de a flata: ” Sefu, esti genial!”
Cetatean27/02/2019 at 12:14
Fabulos: “eu nu m-am intilanit niciodata cu impostori…sau poate da?”
Cetatean27/02/2019 at 12:20
La CCR s-a amanat decizia privind SIIJ (OUG 90/2018). Pe 13 martie.
Cetatean27/02/2019 at 12:22
Si sesizarea lui Iohannis pe legea care ii interzice sa faca referendum odata cu alegerile, amanata tot pe 13 martie.
Cetatean27/02/2019 at 12:23
La PE se voteaza acum, live:
https://www.g4media.ro/video-live-kovesi-vot-decisiv-in-comisia-libe-a-parlamentului-european-la-ora-12-00-sedinta-comisiei-a-inceput.html
Paganel27/02/2019 at 12:35
https://www.hotnews.ro/stiri-esential-22999899-livevideo-votul-comisia-libe-pentru-lefia-parchetului-european.htm
Hai, Codruța! 🙂
Cetatean27/02/2019 at 12:35
LCK: 26 voturi
Francezul: 22 voturi
LCK prima
Sper ca s-a tradus bine, ca nu am auzit live in engleza
Paganel27/02/2019 at 12:36
Paganel27/02/2019 at 12:37
radu227/02/2019 at 12:39
Buna ziua. https://kmkz.ro/de-ras/daca-castiga-codruta-se-iese-ca-94-dupa-romania-argentina
Cetatean27/02/2019 at 12:40
Tzepelica27/02/2019 at 12:40
Pt. parlamentarii europeni, testul adevarului.
Primeaza interesele sau onestitatea?
Cetatean27/02/2019 at 13:14
O zi istorica, Presedintele Romaniei si Procurorul General al Romaniei urmarind live la telefon votul din PE, in plina sedinta 😀
https://www.comisarul.ro/articol/alerta-imagini-incredibile-cu-presedintele-si-proc_986971.html
cedric27/02/2019 at 13:28
Ma bucur enorm pentru aceasta victorie a Codrutei Kovesi.
Am avut o dimineata grea, pe la spital, dar intors acasa , vestea asta m-a remontat.
Aud acum la digi vorbind cele doua vipere, Grapini si Zoana, care nici acum nu-si ascund ura si spera inca sa aiba satisfactii pana la final.
Vad ca LCK se intoarce in tara iar A3 sugereaza ca ar trebui arestata!
Si “pour la bonne bouche”, Alex Stefanescu, exceptional ca de obicei:
https://ziaristii.com/alex-stefanescu-despre-doua-femei-kovesi-dancila-cu-una-ma-mandresc-cu-cealalta-ma-rusinez/
Intamplator27/02/2019 at 14:13
Buna ziua….repet prin felul cum procedează pesede demonstrează încă odată ca este ANTI-ROMÂNIA
cum poți fi tu “stat pesedealde” atât de înverșunat împotriva unui cetățean al acestei tari?
Care este diferența între “statul comunist” care hăituia disidenții și “statul pesedealde”?eu nu văd niciuna!
Intamplator27/02/2019 at 14:20
Și sper ca iohannis sa și pună toată credibilitatea pe care o are-și o are-pe langa șefii de stat sa încline balanța in favoarea LCK
Eugen Vasilescu27/02/2019 at 14:56
e normal sa fie inversunati, lck e chiar dusmanul lor de clasa. slava Domnului
Intamplator27/02/2019 at 14:34
….și ca tot suntem la UE sa va anunț “viitorul succes” al președinției romane și anume se va Amna ieșirea UK din UE cu 22 sau 24 luni; bine-nteles ca oficialii romani nu știu încă asta ,dar va fu “succesul lor,in urma medierii”
cedric27/02/2019 at 15:29
Uitati-va ce a fost in stare sa faca Grapini: sa fure din voturile Codrutei Kovesi la numarare:
http://www.ziare.com/maria-grapini/europarlamentar/maria-grapini-contrata-de-o-colega-din-pe-dupa-ce-a-numarat-gresit-voturile-pentru-kovesi-scuza-ma-dar-lasa-ma-pe-mine-sa-fac-asta-video-1551514
Se credea ca numara voturi la alegeri in Romania!
Nenorocitii dracului, ii stie toata Europa.
depemures27/02/2019 at 16:48
Inca una !
Proiectul USR privind desfiinţarea Secţiei speciale de investigare a magistraţilor a fost adoptat tacit de Camera Deputaților
https://www.g4media.ro/proiectul-usr-privind-desfiintarea-sectiei-speciale-de-investigare-a-magistratilor-a-fost-adoptat-tacit-de-camera-deputatilor.html
Cetatean27/02/2019 at 17:12
Buna ziua! Nu va trece de Senat. Nu va ajunge niciodata la vot sau va fi respins.
depemureş27/02/2019 at 19:27
Efectul Kovesi: Dragnea se delimitează de plângerea penală împotriva lui Timmermans
https://www.g4media.ro/efectul-kovesi-dragnea-se-delimiteaza-de-plangerea-penala-impotriva-lui-timmermans.html
Paganel27/02/2019 at 19:51
Asta e pentru dracknev, tyrliceanov, putorenko și mafi(h)oții din gașca lor:
https://www.hotnews.ro/stiri-esential-23001121-lista-instantelor-parchetelor-unde-magistratii-declansat-proteste-fata-controversata-ordonanta-7.htm
Am avut ce actualiza la baza de date cu mișcările de protest! 🙂
Paganel27/02/2019 at 20:12
Vă d că guviermii vor să „îngroape” Programul „Prima Casă”.
Ținând cont de situația din țară – și mai ales din spitale! -, aceiași guviermi vor menține Programul „Prima C(o)asă”, derulat, de peste 70 de ani, cu „sprijin logistic” de la kremlin!…
mar27/02/2019 at 20:27
https://www.g4media.ro/moment-inedit-cum-a-aflat-kovesi-ca-a-castigat-si-de-ce-au-preferat-o-europarlamentarii.html
mar27/02/2019 at 20:32
Este ca o scenă dintr-un film! Un fel de singurătate a alergătorului de cursă lungă. Trebuie să ne bucurăm pentru realizarea Laurei Codruța Koveși, pentru efortul extraordinar, rezistența și profesionalismul de care a dat dovadă. – ”Emoțiile au copleșit-o. Pornește singură către poarta de îmbarcare, așa cum a venit la audieri. Singură.”
Paganel27/02/2019 at 20:32
„În avion număr cel puțin doi oameni la business class, europarlamentari cunoscuți, care nu se bucură câtuși de puțin că, la câteva locuri distanță în spatele lor, la economy, zboară Kovesi, proaspăt votată în ambele comisii din Parlamentul European pentru funcția de viitor șef al Parchetului European.
Numele lor nu mai are însa nici o importanță acum. Foarte probabil că amândoi calculează de zor ce șanse mai sunt să o blocheze cumva în Consiliu sau, de ce nu, în țară cu noi anchete penale deschise la comandă.”
Nene Tăpălagă, ăia nu-s „europarlamentari”, ci lichele, jigodii, borfași, vânduți străinilor, personUlități!
mar27/02/2019 at 20:38
Sunt nebuni, ilogici..oare ce pregătesc în subterane??? – ”Liviu Dragnea și Șerban Nicolae au depus, miercuri, la Senat, un proiect de lege care obligă Banca Națională a României (BNR) să aducă în țară rezervele de aur, care în prezent sunt păstrate în proporție de 65% în străinătate.”
https://www.g4media.ro/liviu-dragnea-a-initiat-un-proiect-de-lege-care-obliga-banca-nationala-sa-aduca-in-tara-rezervele-de-aur.html
O parte din rezerve sunt depozitate în exterior din multiple motive, care pornesc de la rațiuni de securitate până la plasamente și formă de consolidare/susținere a monedei naționale. Este incredibil ce vor sa facă, seamănă a atentat la siguranța națională. Oare nu mai pot fi opriți???
Paganel27/02/2019 at 20:51
Cred că vor să fugă la Moscova, cu tot tezaurul!…
Probabil, mutul e la schi, iar în rest – nu știu nu doar pe cine mai interesează, dar nici cine ar putea interveni! Armata, poate, cu condiția să dea ordin mutul!
Dacă vrea să o facă, însă, să aibă măcar un akm, un tanc, un tun ceva, acolo. Altfel, jivinele astea vânzătoare de țară NU SE VOR OPRI!
mar27/02/2019 at 20:55
Rezerva de aur/rezerva valutară constituie un element de independență, cred că este și anticonstituțional să se atingă de ea.
desy.demeter27/02/2019 at 21:27
Mar. Numai daca schimba Statutul BNR pot face asta.
mar27/02/2019 at 21:45
Mulțumesc Desy!
desy.demeter27/02/2019 at 21:48
Au mai incercat sa schimbe Statutul BNR. Vezi Zamfir:
“BCE a transmis un aviz negativ propunerii parlamentarului ALDE Daniel Zamfir de a schimba Statutul Băncii Naționale…”
http://m.hotnews.ro/stire/22872674
desy.demeter27/02/2019 at 21:20
In ianuarie Citu scria:”Liderul senatorilor PNL, Florin Cîțu, acuză PSD și ALDE că au premeditat criza valutară pentru ca România să își vândă ieftin rezerva de aur, planul fiind primit de Liviu Dragnea.
”Criza valutara este premeditata! Tinta – rezerva valutara a Romaniei. PSD+ALDE pe de-o parte striga ca pietele sunt manipulate iar pe de alta parte striga ca BNR trebuie sa intervina sa vanda aurul, sa vanda euro din rezerva si sa manipuleze cursul valutar. Nu vi se pare suspect?”, a scris pe Facebook Cîțu. ”Optiunile pentru Romania in ceea ce priveste criza valutara. Ce poate face BNR: Leul se depreciaza si nu intervine nimeni. BNR intervine si vinde euro din rezerva valutara. Implicit cresc dobanzile si taxa pe care trebuie sa o plateasca bancile. Dobanzi mari, sistem bancar pe butuci – criza economica intr-o luna. BNR intervine si vinde euro din rezerva valutara dar sterilizeaza interventiile (pune lei in piata in schimbul obligatiunilor). In aceasta situatie deprecierea se opreste, dobanzile cresc dar nu foarte mult dar romania pierde rezerva valutara fara sa sanse sa opreasca hemoragia. acum este clar de ce asistam la aceste introxicari in ultima perioada?…”
https://www.viitorulilfovean.ro/atac-la-rezerva-de-aur-a-romaniei/
radu227/02/2019 at 21:31
Buna seara. Ar fi interesant de aflat ce structuri ii protejeaza pe Dragnea Tariceanu Valcov si Dancila( Anca Alexandrescu), cine le asigura spatele de nu rasufla nimic din ce discuta ,cine le face protectia informatica, de ce nu apare nici un cont de la vreo banca de afara. Oare or fi niste bieti consilieri IT?
desy.demeter27/02/2019 at 21:37
Carausi de bani cash se pare: https://www.stiripesurse.ro/averea-lui-darius-valcov-10-milioane-de-euro-case-in-fran-a-belgia-elve-ia-monte-carlo-i-italia_951237.html
Diana27/02/2019 at 20:43
https://liberinteleorman.ro/video-protest-la-dragnea-acasa-peste-50-de-persoane-protesteaza-acum-la-turnu-magurele/
Paganel27/02/2019 at 21:36
http://www.contributors.ro/reactie-rapida/pentru-ca-la-bruxelles-nu-pute%c8%9bi/
„Cea mai absurdă e însă situația în care se află UDMR-ul. S-a aliniat automat la politica lui Viktor Orban, deși singura șansă pentru prosperitatea în toate planurile a maghiarilor de la noi e o mai bună integrare a României (și a Ungariei) în Europa. E un adevăr banal, pe care sunt convins că intelectualii maghiari îl înțeleg perfect. Aliindu-se cu PSD (ALDE e un pseudonim), UDRM-ul își sabotează coetnicii, la fel cum o fac și reprezentanții în Parlament ai celorlalte minorități naționale – dar majoritatea acestora din urmă n-au nici o legătură cu minoritățile în cauză, au fost parașutați în Parlament de mașinăria PSD. Ce pot spera liderii UDMR prin participarea la distrugerea statului de drept? Că drepturile maghiarilor vor fi mai bine respectate? Că, acumulând o cantitate mare din ură în mințile românilor lucizi, vor contribui la sporirea toleranței în țara asta? Că România se va face pur și simplu praf și pulbere? Că va veni curând sfârșitul Europei? Oricum ar sta lucrurile, sunt mai proști decât îi credeam. Însă PSD-ul i-a citit bine. Dovadă că Dragnea posedă un aparat de detecție a prostiei incomparabil superior – pe care de doi ani și ceva încoace îl folosește excelent.
Dar dacă la Bruxelles sforăriile și minciuna n-au ținut, sunt șanse, îmi zic, să nu mai țină nici la București – și, cine știe, nici în rândul etnicilor maghiari. Frumoasă ironie: Kövesi e totuși nume unguresc. Și în general îl pronunțăm corect.”
Aiasta a fost o „pălmu(i)ță” bine „aplicată” acolo unde trebe!… 🙂
Paganel27/02/2019 at 21:42
Și o mare JUIE din partea MUSTIȚIEI!
https://www.hotnews.ro/stiri-esential-23000075-cristi-danilet-vineri-mare-protest-magistratilor-toti-iesim-fata-instantelor-parchetelor-ora-12.htm
stefan6027/02/2019 at 22:19
Deci tractoristul vrea si repatrierea rezervei de aur. Adica 95 % din cele 104 tone sa stea in Romania.
– La ma-ta acasa sau la sediul PSD ?
– Da un calcul cu costul transportului , ai facut ma borfasule ? Sau crezi ca se transporta ” la bagaje” cu zboruri de linie ?
– Ce lasi la New York si Londra in locul aurului ca garantie ? Diplomele lui Valcov , Teodorovici si Dancila ?
Au aflat si pe-se- disti ca RFG a rimpatriat parte din aur ( ala aflat in Franta si parte din ala la Londra).
Dar cu prostul nu e ca atare fara sa fie si fudul , uita voit “expertul” cu condamnare definitiva ca RFG a lasat totusi dupa repatriere :
– 1.236 tone aur la NY.
– 432 tone aur la Londra.
Total rezerve aur a RFG = 3.347 tone .
( a doua din lume ca marime )
Cred ca cineva va plinge din greu daca prostia asta vine aprobata.
In nici un caz americanii sau englezii.
Intamplator27/02/2019 at 22:39
@stefan….buna seara…nu i subestimati…n au de gând sa facă așa ceva …vor găsi niște motive de ce nu fac așa ceva….câteva
a.isarescu-îl vor face antiroman,agent al imperialiștilor,etc,etc
b. Finanța mondiala
c.UE prin banca centrală europeană ,care vrea sa tina “mândrul popor roman subjugat”…
și in subsidiar,iohannis,USR,Cioloș …
e un plan bine gândit,la fel ca și aiureala de azi a fantelui de Dristor =reducerea la jumătate a dobânzilor….
a apărut primul efect al ordonanței 114,care spune clar”de la 1 Martie se îngheață pentru 3 ani prețul la utilități pentru populație -gaze&energia electrică”, și “efectul” este majorarea cu 2%a facturii de energie electrică….
și ma mira ca nimeni nu spune nimic…
Eugen Vasilescu27/02/2019 at 22:32
comex gold – aprilie este 1322,2 in acest moment, in scadere aprox 6 dollari, mai devreme era in minus circa 10 . As fi fost interesat ca psd sa-mi spune intentiile ieri. Dar intreb si eu – cine a fost avertizat inafara de autorii legii?
Intamplator27/02/2019 at 22:45
Rezerva de aur a unei tari nu este de “vânzare”…asta a făcut o Lenin ,mai nou maduro dar nici o țara “serioasă” ….este un colateral de care never ever nu s a atins nici un creditor…
da, s a mai vândut când era prea mult in rezerva…
repet,cred ca face parte dintr un plan ca sa aibe “muniție”in campania electorală…..pariez ca vor glosa pe “putem fi buricul lumii dar nu ne lasă străinii și cozile lor de topor din țara”…dar in nici un caz nu vor critica UDMR care devine din ce in ce mai antiroman
Eugen Vasilescu27/02/2019 at 22:54
buna seara, ca sa fiu putin provocator, hitler era furios pe antonescu ca schimburile lor cu ro ieseau mereu in pierdere. parca in timpul lui antonescu rezervele ro au crescut cu 10 tone. in jur de 23 august 44 nu-mi amintesc exact cand rezervele bnr au fost mutate – parca la manastirea tismana – asa ca nici rusii nu le-au inhatat, sper sa nu ma insele memoria.
mar27/02/2019 at 23:07
Da, cumpărau petrol, grâu și plăteau aur.
mar27/02/2019 at 23:09
Rezerva de aur a stat la Tismana pană in 1947, când a intrat in mana comuniștilor.
Eugen Vasilescu27/02/2019 at 23:15
dar nu in mana rusilor
Eugen Vasilescu27/02/2019 at 23:14
mai cumparau si romanii cate ceva – parca armata a 3-a romana a fost inarmata cu importuri din germania, inclusiv cu “training” de acolo. Au importat si destule masini agricole performante de la nemti.
stefan6027/02/2019 at 22:55
Seara buna domnule intamplator
(g&m) :
Vreau sa vad pe Valcov si Dragnea cum suna la usa sa le dau lingourile din garaj. ” ca am facut lege sa ne dai ”
Nu va spun ce primesc . 🙂
Mentionez doar ca am niste bocanci ” de santier”. Din aia cu fier in varf. 🙂
Trebuie sa le recomand si un dentist bun dupa intalnire. 🙂
Doar Ceasca a vandut din rezerva de aur. Ca era disperat dar si prost.
Astia il depasesc . D.t.p.d.v.
Inclus prostia.
Intamplator27/02/2019 at 22:51
și un update (personal)despre numirea LCK ….nimic nu e “bătut in cuie”….asta ca sa nu fim dezamăgiți ca nu va fi numita….nu m ar mira sa fie candidatul francez
Eugen Vasilescu27/02/2019 at 22:59
sper ca franzujii sa nu fie prosti – ciolos o sa divorteze 🙂
mar27/02/2019 at 23:15
Azi am avut o discuție cu cineva care a făcut o previziune similară. Se pare că există un curent de opinie de genul ”cum să vină cineva din est și să constate că și la noi este corupție”. Numirea va avea o componentă diplomatică deosebit de însemnată, este posibil să fie și un semnal inclusiv pentru GIO. Sincer, dacă vor evoluție în acest colț de lume o vor numi pe LCK, dacă vor să intrăm în siajul Moscovei vor numi pe cine trebuie/francez/german. În acel moment Pablito&Co vor avea liber la orice.
Eugen Vasilescu27/02/2019 at 23:20
nu cred, mai degraba ii gasesc codrutei un partener de viata acceptabil 🙂
Intamplator28/02/2019 at 00:06
Nu știu….negocierile acolo -deși pare incredibil-arată ca o “cutie neagră”=știi ce intra ,dar nu știi ce iese…in plus aici e un teren necunoscut…și, s ar putea sa aleagă “siguranța”.cineva cu o personalitate “mai maleabila/adaptabila”
Eugen Vasilescu28/02/2019 at 00:24
ro este singura tara din est care are o vocatie clara pt eu, si de asemenea a trimis cateva milioane de romani in ue. germania este clar cu ro – presupun ca face blatul cu ro. ar fi o miopie pt diplomatia franceza sa-si impuna candidatul. de asemenea englezii inca voteaza, presupun nu cu fr, barnier le scoate sufletul
Intamplator27/02/2019 at 22:53
și repet tot o părere personală
brexit ul va fi amânat 22-24 luni
stefan6027/02/2019 at 23:02
Doar Dancila nu stie . Ca a cautat tara Brexit si nu a gasit pe harta. 🙂
A cerut lui Melescanu sa telefoneze la presedintele Angliei pentru informatii si lamuriri.
Ala a zis ca sint probleme de telecomunicatii la Londra.
Cind face numarul , raspunde o voce care tot repeta ” numar inexistent”. 🙂
Eugen Vasilescu27/02/2019 at 23:29
surpriza mare, pnl a facut ceva pt codruta – au tradat usl-ul?
http://www.ziare.com/laura-codruta-kovesi/parchet-european/cine-sunt-eurodeputatii-romani-care-au-votat-pentru-kovesi-si-cine-cei-ce-au-votat-impotriva-1551559
depemureş28/02/2019 at 06:37
Dacă se va dovedi adevărat , inseamnă ca dragnea şi dorneanu au reuşit să facă praf in ochii lumii democratice ccr , care oricum devenise o anexă a pesedealdeudmr.
* PSD a blocat astăzi toată şedinţa Curţii Constituţionale de teamă ca Legea pentru aprobarea OUG 90/2018 privind operaţionalizarea Secţiei pentru Investigarea infracţiunilor din Justiţie să nu fie declarată în întregime NEconstituţională
O situaţie fără precedent s-a petrecut astăzi în Curtea Constituţională. Şedinţa de astăzi a Curţii Constituţionale a fost blocată ca şi toată ordinea de zi, după ce reprezentaţilor PSD, în frunte cu preşedintele CCR Valer Dorneanu le-a fost teamă că Legea pentru aprobarea OUG 90/2018 privind operaţionalizarea Secţiei pentru Investigarea infracţiunilor din Justiţie (SIIJ) va fi declarată în integralitatea ei NEconstituţională în urma unui raport de admitere susţinut de judecătorul CCR, Daniel Morar.
Potrivit jurisprudenţei CCR, Legea pentru aprobarea OUG 90/2018 privind operaţionalizarea SIIJ cât şi OUG 90/2018 emisă de Tudorel Toader şi Viorica Dăncilă încalcă principiul legal al separării carierelor pentru că judecătorii au drept de decizie de facto şi exclusivă pe constituirea şi funcţionarea secţiei de Parchet.
Obiecţia de neconstituţionalitate a Legii privind aprobarea OUG 90/2018 privind operaţionalizarea SIIJ mai fusese odată amânată şi, în urma primirii raportului de admitere, astăzi judecătorii CCR trebuiau să dea un vot.
Însă în momentul când să se ia decizia, de teamă ca OUG 90/2018 privind operaţionalizarea SIIJ să nu fie declarată neconstituţională, un judecător propus de PSD a solicitat preşedintelui CCR, Valer Dorneanu, amânarea luării unei decizii şi blocarea votului pe tema Secţiei, proiect aflat chiar pe punctul 1 al ordinii de zi, lucru cu care preşedintele CCR a fost de acord.
În urma blocajului iniţiat de PSD, discuţiile dintre judecători au condus la blocajul tuturor celor 10 obiecţii de neconstituţionalitate aflate pe ordinea de zi de astăzi a CCR neputându-se să se mai ia nicio decizie printre altele nici pe Legea privind sistemul public de pensii, nici pe OUG 13/2011 privind dobânda legală remuneratorie şi penalizatoare pentru obligaţii băneşti, nici pe OUG 50/2010 privind contractele de credit pentru consumatori, nici pe Legea privind aprobarea OUG 86/2018 pentru modificarea Legii 3/2000 privind organizarea şi desfăşurarea referendumului.
Practic, de teamă ca Legea pentru aprobarea OUG 90/2018 privind operaţionalizarea Secţiei pentru Investigarea infracţiunilor din Justiţie să nu fie declarată în întregime neconstituţională, conform jurisprudenţei CCR şi principiului separării carierelor, judecătorii susţinuţi de PSD şi preşedintele CCR, Valer Dorneanu au blocat toată Curtea Constituţională şi au preferat să bage unica autoritate de jurisdicţie constituţională în România într-o situaţie de blocaj total.
Un comunicat oficial al CCR anunţă de altfel că toate cele 10 sesizări de neconstituţionalitate de astăzi au fost amânate pentru următoarele 2 săptămâni, stabilnd ca termen de dezbateri data de 13 martie 2019.”
https://www.comisarul.ro/articol/explodeaza-cacatul!-sectia-psd-de-anchetare-a-magi_987093.html
« Revista Presei – 28 februarie. Kovesi, Europa, statul paralel si statul agramat-grapinez
Revista Presei – 26 februarie. “Libertatea de exprimare și de adunare sunt drepturi constituționale.” »

References: articolul 33
 CCR 
 CCR 
 CSM 
 ICCJ 
 CSM 
 ICCJ 
 ICCJ 
 CSM 
 CSM 

CCR 
 CCR 
 CCR 
 CCR 
 ccr 
 CCR 
 CCR 
 CCR 
 CCR 
 CCR 
 CCR